CELEX: 62015CN0399
Language: el
Date: 2015-07-23 00:00:00
Title: Υπόθεση C-399/15 P: Αναίρεση που άσκησε στις 23 Ιουλίου 2015 η Vichy Catalán, S.A. κατά της διατάξεως που εξέδωσε το Γενικό Δικαστήριο (τρίτο τμήμα) στις 25 Ιουνίου 2015 στην υπόθεση T-302/15, Vichy Catalán κατά ΓΕΕΑ — Hijos de Rivera (Fuente Estrella)

7.12.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 406/13
            
         Αναίρεση που άσκησε στις 23 Ιουλίου 2015 η Vichy Catalán, S.A. κατά της διατάξεως που εξέδωσε το Γενικό Δικαστήριο (τρίτο τμήμα) στις 25 Ιουνίου 2015 στην υπόθεση T-302/15, Vichy Catalán κατά ΓΕΕΑ — Hijos de Rivera (Fuente Estrella)
   (Υπόθεση C-399/15 P)
   (2015/C 406/14)
   Γλώσσα διαδικασίας: η ισπανική
   
      Διάδικοι
   
   
      Αναιρεσείουσα: Vichy Catalán, S.A. (εκπρόσωπος: R. Bercovitz Álvarez, δικηγόρος)
   
      Αντίδικοι κατ’ αναίρεση: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) και Hijos de Rivera (Fuente Estrella)
   
      Αιτήματα
   
   Η αναιρεσείουσα ζητεί από το Δικαστήριο:
   
               —
            
            
               Να ακυρώσει την αναιρεσιβαλλόμενη διάταξη, αντικαθιστώντας την από απόφαση που να κρίνει παραδεκτή την ασκηθείσα από αυτήν ενώπιον του Γενικού Δικαστηρίου προσφυγή στην υπόθεση T-302/15.
            
         
               —
            
            
               Να καταδικάσει στα έξοδα της παρούσας αναιρέσεως οποιονδήποτε από τους αντιδίκους κατ’ αναίρεση παραστεί προς υποστήριξη της αναιρεσιβαλλόμενης αποφάσεως.
            
         
      Λόγοι αναιρέσεως και κύρια επιχειρήματα
   
   Η διάταξη του Γενικού Δικαστηρίου (τρίτο τμήμα) με την οποία απορρίπτεται ως απαράδεκτη η ασκηθείσα προσφυγή είναι αντίθετη προς το δίκαιο για τους ακόλουθους λόγους:
   
               1.
            
            
               Παράβαση του άρθρου 45 του Οργανισμού του Δικαστηρίου (δεν απόλλυται το δικαίωμα όταν αποδεικνύεται η ύπαρξη τυχαίου συμβάντος ή ανωτέρας βίας), ως προς δύο σημεία:
               
                           α)
                        
                        
                           επειδή εκδόθηκε χωρίς να δοθεί χρόνος στην αναιρεσείουσα να αποδείξει την ύπαρξη τυχαίου συμβάντος ή ανωτέρας βίας εξαιτίας των οποίων καθυστέρησε την αποστολή του δικογράφου της προσφυγής σε έντυπη μορφή. Το γεγονός αυτό προκάλεσε αδυναμία άμυνας στην αναιρεσείουσα· και
                        
                     
                           β)
                        
                        
                           επειδή στην υπόθεση αυτή υπήρξε τυχαίο συμβάν.
                        
                     
         
               2.
            
            
               Εσφαλμένη ερμηνεία του άρθρου 43, παράγραφος 6, του Κανονισμού Διαδικασίας.
            
         
               3.
            
            
               Αναδρομική εφαρμογή, βλαπτική για την αναιρεσείουσα, νέων διατάξεων του Κανονισμού Διαδικασίας ο οποίος ετέθη σε ισχύ την 1η Ιουλίου 2015, σε καταστάσεις που έπρεπε να διέπονται από τον προγενέστερο Κανονισμό Διαδικασίας.